text:
Imibereho Y'Abaturage
Imvune Z’Abakozi Bo Mu Rugo, Kuki Bafatwa Nabi?
Ashingiye kubyo abona nk’umwe mu bakora mu by’uburenganzira bwa muntu n’ubw’umwana by’umwihariko, Bwana Evaritse Murwanashyaka yameza ko ababyeyi badakurikiza imvugo yiswe ‘Fata Umwana Wese Nk’uwawe’. Ibi bituma abakora mu ngo bahura n’akaga.
Uyu muyobozi ushinzwe guhuza ibikorwa muri CLADHO abishingira ku ngingo y’uko abana bagihohoterwa n’ababyeyi babo cyangwa abandi barimo n’ababakoresha imirimo yo mu rugo.
Yaganirije Taarifa:
Taarifa: Ese uburenganzira bw’abana buracyahungabanywa?
Murwanashyaka: Abana baracyakoreshwa cyane cyane imirimo yo mu rugo, bagakora amasaha menshi rimwe na rimwe ntibahembwe, bagakubitwa bakanasambanywa. Ibi bigira ingaruka ku mikurire yabo, bagakura barahungabanye kandi bamwe bakanatwara inda.
Gutwara inda bibabuza amahirwe yo kwiga, ababyeyi babo basize mu cyaro bakabatererana. Mu myaka yashize hari umwana w’umukobwa wigeze guterwa inda n’umwe mu bagabo bari batuye mu Murenge wa Niboyi muri Kicukiro, arangije aramwirukana asubira iwabo muri Karongi, agezeyo ababyeyi be nabo bamuha akato, ndetse bamuha inkono ye ngo ntibasangira nawe kandi yaratwaye inda bise iy’indaro. Uwo mwana twamukoreye ubuvugizi, ahabwa uburenganzira iwabo kandi n’uwamuteye iriya nda arafatwa. Urwo ni urugero ruto rukwereka ko abana bakora mu ngo batubahwa n’abakoresha babo.
Ujya wumva abakozi bo mu rugo bavugwaho kwiba ba shebuja cyangwa ba nyirabuja. Burya ntibaba baraje ari abajura ahubwo bakorera abantu bakabambura nyuma byabarenga bakazabiba cyangwa bakabihimuraho mu buryo runaka.
Gukoresha umwana hanyuma ukamuvunisha, ukamucunaguza, ukanamwambura cyangwa ukamuhemba ibice ni ukumuhemukira. Ababyeyi bafite abakozi bakoresha mu ngo bagombye kuzirikana icyo kintu bakakirinda.
Taarifa: Kuki abanyamujyi bakunze gukoresha abana mu mirimo yo mu rugo?
Murwanashyaka: Impamvu ni uko aribo bahemba macye kandi batekereza ko abana batazi uburenganzira bwabo. Nturumva umunyakigali abwira uwo mu cyaro waje kumusura ngo nasubirayo azamushakire akana kazi akazi ariko ka make? Burya biba bisa no gucuruza umuntu! Imvugo ngo ‘akana kazi akazi kandi ka make’ itesha agaciro ikiremwamuntu kuko ntaho iba itandukaniye n’uko umuntu yarangira undi igicuruzwa cyangwa imari ya make.
Ikindi ni uko bariya bana[ kandi sibo gusa biri kuri benshi] ntibaba bazi uburenganzira bwabo. Bava mu cyaro bumva ko baje kubona amafaranga, bakazanwa n’abantu bizeye, ni ukuvuga benewabo cyangwa ‘inshuti z’umuryango’, bakaza bizeye ko bazabaho neza bagahembwa amafaranga iwabo iwabo babona biyushye akuya.
Kubera ko abenshi baba batarize kandi n’ababyeyi babo ari uko, abo bana nta burenganzira bwa muntu baba bazi, icyo baba barangamiye ni amafaranga nayo y’intica ntikize.
Ibi bituma babahemba make, bakabakoresha amasaha menshi, akazi kenshi, bagakora nta masezerano y’akazi kandi bakazabirukana batabahembye cyangwa bakabahemba ibice.
Ikibabaje kurushaho ni uko iyo umukozi wo mu rugo yari umukobwa, iyo bamwirukanye ahitamo kwiyandarika, agakora uburaya, aho gusubira iwabo kuko aba afite ipfunwe ryo gusubiraho amara masa!
Ngizo impamvu z’ingenzi zitera abanyamujyi gukoresha abana mu ngo zabo.
Taarifa: Muri Guma Mu Rugo zombi abana bakora mu ngo babayeho bate?
Murwanashyaka: Bamwe barirukanwe kandi inzira zitari nyabagendwa, abandi baramburwa.
Nyuma gato y’uko Guverinoma ifashe icyemezo cy’uko abatuye u Rwanda bose baguma mu ngo, hari inkuru yavuzwe mu binyamakuru y’umuryango utuye i Gikondo wirukanye umukozi w’umukobwa ngo asubire muri Ngororero azagaruke ibintu byasubiye mu buryo kuko ibiribwa byari bike.
Iyo nkuru yahagurukije imiryango iharanira uburenganzira bwa muntu harimo na Komisiyo y’igihugu y’uburenganzira bwa muntu kugira ngo bakorere ubuvugizi uwo mwana kandi bamagane iyo myitwarire idahwitse.
Ikindi nka CLADHO twamenye ni uko hari abakozi bo mu rugo batahembwe, ba shebuja cyangwa ba nyirabuja bitwaje ko ibihe byari bibi, ko byari bube byiza abo bakozi bihanganye.
Kwihangana byo byari ngombwa muri biriya bihe ariko ikibabaje ni uko hari abatarahembwe kugeza na Guma mu rugo ya kabiri yemejwe. Bisa naho igihembo cyabo cyari icyo kurya, aho kuryama n’ibindi bigenewe abagize umuryango.
Taarifa: Ese imvugo ‘Fata Umwana Wese nk’uwawe ababyeyi bayikurikiza?
Murwanashyaka: Oya rwose! Ikibigaragaza ni uko ababyeyi cyangwa abandi bantu bakuru bahohotera abana. Nta kuntu wavuga ko ufata umwana wese nk’uwawe kandi hari abangana n’abo wabyaye ukoresha mu rugo rwawe, ukabavunisha, ugatinda kubahemba, bajya kurya bakarira mu gikoni cyangwa ahandi kugira ngo bategerana n’abawe. ‘Fata umwa wese n’uwawe’ ni imvugo nziza ariko ababyeyi b’Abanyarwanda ubanza abayikurikiza ari bake. Aha ndavuga abakoresha abana mu ngo zabo bakabakoresha nk’indogobe.
Taarifa: Ibibazo abana bo mu mijyi bahura nabyo bitandukaniye he n’iby’abo mu cyaro?
Murwanashyaka: Iyo urebye neza musanga abo mu mijyi bahura n’ibibashuka byinshi bituma bifuza ibyo batakwibonera bigatuma abifite babibashukisha bakabasambanya. Ibi ariko si umwihariko w’abakora mu ngo ahubwo ni rusange ku bakobwa bo mu mujyi bafite ababyeyi b’amikoro make cyangwa se bafite amikoro ariko ntibahe abana babo ibyo bakeneye bigatuma babirarikira.
Mu cyaro ho, abana bahura n’ibibazo byinshi kurusha abo mu mujyi kuko bagira kugaburirwa nabi(bamwe bakagwingira), bamara kwigira hejuru bagakoreshwa imirimo ivunanye irimo kuvoma, gutashya inkwi, guca icyarire cy’inyana, kuragira n’ibindi.
Abenshi kandi baba bari bujye kwiga batariye cyangwa bariye ibiryo bikonje, bagakora ingendo ndende bajya cyangwa bava kwiga… Mbese abana bo mu cyaro birahohoterwa kurusha abo mu mijyi iyo ubigereranyije.
Bituma batiga bagakura nta bumenyi bafite bikababuza ubuzima bwiza bw’ejo hazaza
Muri make ibyo mu mijyi bitandukana n’ibyo mu cyaro.
Taarifa: Ese kuba ababyeyi batazi uburenganzira bw’abana si kimwe mu bituma babahohotera ?
Murwanashyaka: Yego nayo ni impamvu. Ababyeyi benshi ntibabuzi ariko nka CLADHO tugerageza kubegera tukabahugura gusa urugendo ni rurerure, tuzakomeza kubahugura. Mu mezi runaka ashize hari abo mu turere twa Nyaruguru, Gatsibo n’ahandi twahuguye ku ngingo yo gufata abana babo neza ntibabahotere ndetse n’abana twabahuguye ku burenganzira bwabo.
Dufite itsinda ry’abana bo mu Karere ka Musanze mu Murenge wa Remera bagize icyo twise IBIREZI , aba bana bahawe ubumenyi bw’uko bo ubwabo bajya baharanira uburenganzira bwabo ariko nanone bakirinda kubahuka ababarera.
Taarifa: Musanga ari iki cyakorwa ngo abana b’u Rwanda bahabwe uburenganzira bityo bazakure neza?
Murwanashyaka: Icyo nsaba nk’ukora mu burenganzira bwa muntu n’ubw’umwana muri rusange ni uko ababyeyi n’abakoresha( harimo n’abo mu ngo) bagombye kumenya no kubahiriza amategeko n’amabwiriza agenga umurimo mu Rwanda no kurwanya ikoreshwa ry’abana mu mirimo mibi.
Niba dushaka ko u Rwanda rwo mu myaka myinshi iri imbere ruzaba rufite abagabo n’abagore bakuze neza bataravunitse bakiri bato bityo bagasaza bakiri bato, tugomba kwirinda kuvunisha abana muri iki gihe, tukirinda kubahoza ku nkeke.


c: text/html

text:
Ubuzima
Indwara 7 uzarwara mu gihe utanywa amazi
Kunywa amazi igihe ufite inyota ntabwo bihagije. Amazi ni ingenzi cyane ku mikorere myiza y’umubiri w’umuntu. Ntabwo rero umuntu ayanywa gusa ari uko agize inyota, ahubwo wakagombye kugira umuco wo kunywa amazi buri munsi. Nkuko tubikesha urubuga Medisite na Docteur Daniel Scimeca, Umuganga w’inzobere, baradusobanurira indwara ndetse n’ibibazo...
Ibyo meditation ikorera ubwonko bwawe
Hashize imyaka n’imyaka abantu bagerageza uburyo bwose bwo kongerera ingufu ubwenge bwabo, intekerezo zabo, n’ubushobozi bwo gutekereza ibishya, bakoresheje ibizwi nka nootropiques, byitwa kandi "ibikangura kwibuka". Ubundi iyo unyweye café ni ubwoko bwa nootrpique uba ufashe: caféine irakangura kandi izwi cyane ku ngaruka igira ku kuba maso....
Umuti udasanzwe ukuraho ububabare ku mubiri ukanasohora imyanda
Detoxin pad ikura imyanda iba yakozwe n’umubiri mu mikorere yawo, ijya yitekera mu ngingo (cyane cyane mu mahuriro y’amagufa). Iyo myanda ijya igira uruhare mu gutembera nabi kw’amaraso n’uburibwe bw’ibice bimwe na bimwe by’umubiri. Indwara zitandukanye nka arthritis, indwara z’uruhu, allergy, n’umuvuduko ukabije w’amaraso bikunze guterwa niyo myanda...
Parashield , igisubizo mu kurinda no kuvura inzoka zo mu nda
Uyu muti wica ndetse ukanarinda inzoka zo mu nda zirimo Apiral ascarid, hookworm, whipworm, fasciolopsis, schistosomiasis (bilharzia), trichomonas vaginalis na endamoeba. Bimwe mu bimenyetso by’inzoka zo mu nda Kuribwa cyane mu kiziba cy’inda. Impiswi, isesemi cyangwa kuruka. Gutumba/ Kubyimba inda. Umunaniro. Gutakaza ibiro mu buryo...
Ibinini bituma umuntu ufite umubyibuho ukabije atakaza ibiro byinshi mu kwezi 1
Mu minsi ishize nibwo twabagejejeho inkuru ivuga ku cyayi cyafasha umuntu ufite umubyibuho ukabije kubasha kuwugabanya. Abakunzi bacu bakunze kudusaba ko twababariza muganga niba ntabundi buryo bakoresha butari icyayi bukabafasha guta ibiro byinshi mu gihe gito. Mu gushaka igisubizo Rwandamagazine.com yegereye Uwizeye Dieudonne, muganga...
Ibirambuye kuri Vigpower ivura abagabo batakigira ubushake bwo gutera akabariro
Mu bibazo dukunda kwakira, binyuze muri email yahariwe kubaza muganga ku ndwara zinyuranye, icy’abagabo bagira ikibazo cy’ubushake buke cyangwa bwa ntabwo(Impuissance) gikomeje kuba agatereranzamba. Abagabo bagira ubushake buke mu gihe cy’imibonano mpuzabitsina barimo ibyiciro, hari abagabo bishakisha mu gihe cyo gutera akabariro ariko bikanga ,...
Ibyo wamenya ku kinini kidasanzwe gifasha abagore gukira infections vaginales/Urinaires
Abagore bakunze kugira uburwayi mu myanya myibarukiro, bitewe n’imiterere n’imikorere y’umubiri wa bo. Bumwe muri ubwo burwayi bufata mu myanya myibarukiro yabo ni ubuzwi nka infections vaginales/Urinaires akenshi buterwa n’imyanda iva hanze y’umubiri ikajya mu myanya myibarukiro yabo. Ubu rero habonetse ibinini bidasanzwe bikemura ibibazo...
Sliming herb, icyayi kigabanya umubyibuho
Sliming herb ni icyayi cyiza mu kugabanya ibiro by’umurengera, kikaba ingenzi cyane ku bantu babyibushye cyane badakeneye kureka ibyo basanzwe barya cyangwa ngo bakore regime idasanzwe. Ni icyayi gikomoka mu Budage kigizwe na teabgs 50 buri tea bag iba ifite 41g. Ibyo ikora mu mubiri: 1. Sliming herb iringaniza ikigero cy’ibinure mu mubiri,...
Uko wakwirinda indwara y’umuvuduko w’amaraso
Umuvuduko w’amaraso uturuka ku mbaraga z’amaraso zisunika inkuta z’imitsi itwara amaraso, mu gihe ari kunyuramo, bishobora guturuka ku bwinshi bw’amaraso cyangwa ubutoya bw’imitsi bitewe n’ibinure byagiye mu mitsi inyuramo amaraso. Izo mbaraga zikaba zipimwa muri mililitiro ya merikire (mm Hg). Umuvuduko ukabije w’amaraso utera gusunikwa...
Akamaro gakomeye k’umwembe ku mubiri wacu
Umwembe ni urubuto rukize cyane ku ntungamubiri nyinshi zifite akamaro kanini mu mubiri . Uru rubuto rukungahaye kuri Vitamini zigera kuri makumyabiri (20) n’imyunyu ngugu itandukanye. Umwembe ugira isukari y’umwimerere kandi ifitiye umubiri wacu akamaro. Nta bibazo umwembe watera, nko kongera isukari mu maraso kuko ikigero cy’isukari kiba mu...

robotstxt: allowed

filter: keep


text:
Karongi: Yeretse urubyiruko ubukungu bwihishe mu buhinzi bwa kawa
Yanditswe na DUSINGIZUMUREYI VESTINE
Bandora Baritazari afite imyaka 62, atuye mu kagari ka Mataba mu murenge wa Rubengera mu karere ka Karongi yasabye urubyiruko kwitabira ubuhinzi bwa kawa kuko ihishemo ubukungu bwinshi.
Uyu muhinzi wa kawa avuga ko yatangiye guhinga kawa afite imyaka 12, aho yatangiriye ku biti 50, nyuma akagenda abyongera ariko kugeza ubu ikaba imaze kumugeza ku mitungo ya Miliyoni zirenga 100.
Ati “Mu myaka itatu ndateganya kuva kuri toni 8 nkagera kuri toni 10, ubu kawa yatumye nkora ingendoshuri mu gihungu no hanze yacyo, ikawa izana amadevize mu gihugu nkaba numva ikawa ifite akamaro kanini. Ndakangurira urubyiruko kwitabira ubuhinzi bwa kawa kuko ubu kawa isigaranye abasaza gusa kandi ari igihingwa kihishemo ubukungu”.
Yakomeje agaragaza ibyiza byo guhinga kawa n’uburyo yagiye imufasha kwikemurira ibibazo bijyanye n’ubushobozi yabaga afite. Ati “Gusakara inzu, kwambara byasabaga kugurisha ikawa, mfite inzu eshatu nubatse, naguze isambu ya hegitari zirenge ebyiri zirimo urutoki, ishyamba n’ibindi, mfite ikawa ibiti 2500 muri zo harimo kawa 1500 zisarurwa, aho uyu mwaka nasaruye toni 5704,5 ikilo kimwe k’ibitumbwe kiri hagati y’amafaranga y’u Rwanda 240 kugeza kuri 270 bitewe n’ubwiza bwayo, mu myaka irenga 50 maze mpinga kawa maze kugera kugera kuri byinshi byiza.
Uyu muhinzi ahamya ko ibanga akoresha ari uko ikawa ayigira iye, akayiyumvamo akayikorera, akayisasira agashyiraho ifumbire akayikiza ibisambo, agakurikiza gahunda y’abajyanama b’ubuhinzi n’ibindi.
Kuri ubu ikintu avuga ko aha agaciro ni ubuhinzi bwa Kawa, urutoki n’ubworozi (inka)aho afite hegitari y’urutoki ataburamo amafaranga ibihumbi 60 ku kwezi ndetse n’ibihumbi 50 byo ku nka zikamwa bya buri kwezi. Bityo akaba asaba urubyiruko gutinyuka bagakora ubu bihinzi kuko nta gihombo.


text:
INCLUDEPICTURE « http://u.jimdo.com/www27/o/sab82ff30b53993fb/img/i9bd08bf153c3b940/1332071940/std/imana-ni-nyirimpuhwe-ntishobora-kugirira-umuntu-nabi.jpg » * MERGEFORMATINET Imana ni NYIRIMPUHWE….ntishobora kugirira umuntu nabi !
Amasomo ya liturujiya tuzirikana kuri iki cyumweru ni aya akurikira:
1. Igitabo cya 2 cy’Amateka 36, 14-16. 19-23
2. Abanyefezi 2, 4 – 10
3. Ivanjiri ya Yohani 3, 14 – 21
1.Isomo rya mbere ritwereka ishusho y’Imana izi kurakara no guhana yihanukiriye umuryango wayo iyo udakurikije amategeko yayo.
Kuberako Abaherezabitambo n’abayobozi b’Umuryango nta kindi bari bagikora uretse kugomera Uhoraho Imana, bagombaga kubona igihano gikwiranye n’ubugizi bwa nabi bwabo !
Niyo mpamvu Imana yakoresheje Umwami Nabukodonozori wa Babiloni( Iraki y’iki gihe), kugira ngo asenye, atsembe Isiraheli maze ajyane bunyago abagabo , abagore n’urubyiruko …uwari ufite akagufu wese , kugira ngo bajye gukora imirimo y’uburetwa.
Umuryango wa Israheli wafashe icyo kimwaro cyo mu rwego rwa politiki nk’igihano gikaze Imana ibahaye.
Gusa rero nyuma y’imyaka 60 (598-538 mbere ya yezu), Umwami wa Perise(Irani y’iki gihe) witwa Sirusi yagize ingufu za gisilikari n’iza politiki zikomeye maze yigarurira Babiloni. Uyu ni we wategetse ko abaturage bose bari barajyanywe bunyago i Babiloni basubira mu bihugu byabo, Abayisiraheli nabo baboneraho gutaha iwabo !
Iki gikorwa Abayisiraheri bakibonyemo ukuboko kw’Imana , yibutse umuryango wayo ikawugirira impuhwe.
Ikibazo :
Ishusho y’Imana Abayisiraheli bari bafite ko isa n’idasobanutse neza , twabyumva dute ? Mu kanya iba Imana irakara cyane, ikaba yagira ubutindi nk’ubw’’abantu, mu kandi kanya ikaba Imana igwa neza, igirira impuhwe Umuryango wayo ! Dufate iki, tureke iki ?
Igisubizo :
Muri icyo gihe, dore uko imyumvire mu iyobakamana(Théologie) yari ihagazaha :
Hariho ikibazo gikomeye cy’uko mu Bayisiraheli harimo benshi bagitwarwa n’igishuko cyo gusenga ibigirwamana (idolatrie), nk’abapagani bari bakikije igihugu cyabo. Nta kuntu washoboraga kumvisha Abayisiraheli ko habaho Imana imwe rukumbi y’ukuri uterekanye ko iyo Mana ariyo Ishoborabyose, ko ariyo ikora byose, ibyiza ndetse n’ibibi ! Niyo yohererezaga umuryango wayo nka kariya kaga ko gutsindwa no kujyanwabunyago, mu buryo bw’igihano ! Ariko ni nayo yifashishaga umwami Sirusi kugira ngo agarure umuryango wayo (retour de l’exile) ! Iyo abashinzwe idini berekana ko Imana yabo atariyo ibateza akaga, byari kuba byerekana ko hariho izindi mana…zikora ayo mahano !
2.Twe se tubyumva dute ?
Natwe muri iki gihe, usanga imyumvire yacu idatandukanye cyane n’iy’Abayisiraheli bo mu kinyejana cya 6 mbere ya Yezu, igihe cyose twibwirako Imana ishobora kutugirira nabi, ikatwoherereza ibyago mu buryo bwo kuduhana kubera ko twacumuye ! Mu gihe cyose tucyemera dukomeje (convaincus !) ko Imana ariyo iduteza intambara, ko ariyo itwicira abo dukunda, ko amaherezo izatujyana no mu muriro utazima ! Gusa rero iyo si Imana y’ukuri ni Ikigirwamana !
3.Ishusho nyakuri y’Imana ni iyihe ?
Niyo Yezu atwereka mu ivanjiri y’uyu munsi ndetse no mu ijambo ryiza Pauhulo mutagatifu abwira Abanyefezi
Imana yakunze abantu cyane kugera ubwo itanga umwana wayo ngo aze gukiza isi ! (Yohani 3,16-18). Ntabwo Yezu yaje ku isi afite misiyo yo gucira abantu urubanza rubi(condamner) ! Nk’uko mu butayu bwa Sinayi, Abayisiraheli barumwaga n’inzoka y’inkazi ariko bareba inzoka y’icyuma Musa yari yabarangiye bagakira, natwe ngo tugomba kwitegereza Yezu ku musaraba kugira ngo twumve neza aho umukiro wacu uherereye .Imbere ya Yezu uri ku musaraba dusobanukirwa n’ibi bikurikira :
(1). Imana ikunda abantu birenze imivugire
Imana igira ishusho rimwe gusa, ntishobora kurangwa n’ubutindi n’ubugome abantu bagira mu mitima yabo : Imana ni INYAMPUHWE(Misericordieux) gusa . Kandi rero ikunda abantu BOSE itavanguye : imbere yayo nta nyagupfa nta nyagukira. Twese idufata kimwe. Imbere yayo nta bikomerezwa , nta ba Nyarucakari, twese turareshya, dufite agaciro kangana.
(2). Imana ibabarira byose
Nta cyaha Nyagasani atababarira, nta mugome Nyagasani atifuza kugirira neza, kugera no kubishe umwana we( : Dawe, bababarire kuko batazi icyo bakora !) Nta we Imana ishaka gukubita agafuni, ahubwo ishaka ko twese dukira kandi tukamenya ukuri.Umugambi wayo ni UMWE gusa : ko tubaho mu mahoro no mu munezero hano ku isi maze twasoza urugendo rw’ubu buzima ikatwakira mu ikuzo ry’ijuru !
(3). Urupfu si igihano Imana iduha (condamnation à mort)
Abishe Yezu babanje kumucira urubanza RWO GUPFA, kuko bibwiraga mu mitima yabo ko URUPFU ari igihano !
Oya rwose nitubimenye neza, ku musaraba Yezu atwigisha ko amabandi kimwe n’abantu b’intungane bose bagomba gupfa kimwe, kuko urupfu ruri muri porogaramu ya kamere muntu ! Twese tuzapfa atari uko twacumuye ahubwo ku mpamvu y’uko dufite umubiri waremwe nk’udashobora gusimbuka urupfu ! Rwaza vuba ,rwaza rutinze, urupfu ni umuvandimwe wacu, iyo umuntu yasamwe aba ashaje bihagije byo gupfa ! Kuki dukwiye guta ibitabapfu turwana n’ukuri tuzi neza ?
Ngaho nawe byibazeho, uramutse ugize imyaka 100 , ntupfe ; 110, ashwi da ! 130, urupfu rukanga kugutwara, 140…..wamererwa ute ko ingingo zose zaba zarakuboreyeho !
Hari umukecuru w’iwacu witwaga Nyirakabirizi wo kwa Rukoro , najyaga musura nkiri umwana, nkumva arasenga cyane avuga ngo Nyagasani Dosiye yanjye wayitaye he ? Uzampamagara ryari ?….. Ngayo nguko !
(4). Umukiro tuwuhabwa ku buntu bw’Imana gusa( seule la grâce sauve) , si ibikorwa byacu byiza(nos propres mérites) bitugeza mu ijuru, nk’uko benshi bakunze kubyibeshyaho.
Gusa nk’izindi mpano zose (cadeaux), nta we uhatirwa ubugingo bw’iteka ku ngufu. Ubwigenge bwa buri wese nibwo butuma bamwe bakira umukiro abandi bakawigiza kure ! C’est notre liberté qui fait la différence !
4.Iyi nkuru nziza yabwira iki umunyarwanda w’iki gihe ?
(1)Ibyago wahuye nabyobirababaje cyane ariko si Imana yabikoherereje igamije kuguhanira ibyaha, yenda nawe ubwawe utibuka neza !
(2)Ibyago igihugu cyacu cyahuye nabyo si Imana byaturutseho , byahimbwe n’abantu bazwi neza bashakaga kwifatira ubutegetsi ngo babukoreshe bigwizaho imitungo, no kwiberaho mu maraha mu gihe rubanda yicwa n’inzara ! Bene abo ntibatinya kwica inzirakarengane, imirambo ikaba ibihumbi n’ibihumbi, bagafunga, bagakubita, bakanyereza abantu, bakaroga…..
(3) Abahatiwe kumena bagata igihugu, ababo n’imitungo yabo bakajyanwa bunyago….si Imana bakwiye kurakarira, ahubwo bakwiye kubura amaso bakareba i KIGALI !
Nimwumva rwose mwashatse gusubira mu gihugu cyanyu, mukabyiyemeza, muzishakemo Sirusi atsinde Nabukodonosori, maze murebe ngo Imana irabaha umugisha mugasubira mu gihugu cyanyu mwemye ! Imana, ntizabibahanira ko mwirwanyeho mukirenganura, nk’uko ndetse itazazuyaza kubabarira na KAGAME wahitanye abatari bake !
UBWIGENGE bwanyu Imana yabahaye nibwo buzabaha IGISUBIZO : mukeneye ko akarengane gacika mu Rwanda ? Ni ahanyu rero…kuri urwo rugamba , Imana nayo ntacyo yishoboreye uretse gufasha uwifashije !
Padiri Thomas.
maneko (lundi, 19 mars 2012 01:20)
Inkotanyi zazanye udufuni ziracocagura ubutababarira zirananirwa, zizana kalachnikov biba gutyo na Mitrailleuse(kagame ubwe yigeze ayijya hejuru arasira abaturage mu isoko ari guseka kumanwa yihangu), bazana helicopter,zihiga abantumumashyamba ya kongo,bararasa baracoka, none bashaje baroga!!! koko ngo intare ishaje irarisha!!! Ariko byarangiye ubu abaturage bose bamaze kubafatira umwanzuro mufata umwe muyoberwa aho namwe muciye!!!


text:
Gicumbi: Mu gihembwe cy’ihinga B 2021, abaturage bavuga ko kubona ifumbire bigoranye
Ku wa 19 Werurwe 2021 mu Murenge wa Rushaki hatangijwe igihembwe cy’ihinga B, igikorwa kitabiriwe n’inzego zitandukanye by’umwihariko hasabwa ko ingano zatewe nizisarurwa abagenerwabikorwa bazazirikana kubika imbuto zo gutera mu kindi gihembwe.
Kuri site ya Muyumbu mu Murenge wa Rushaki niho hatangirijwe igihembwe cy’ihinga B, gusa abaturage bashishikarizwa kongererwa ubuso bw’iki gihingwa mu bice bitandukanye, dore ko kifashishwa n’indi Mirenge bituranye nka Kaniga na Mukarange.
Mukankusi Marie Chantal umuturage witabiriye iki gikorwa, ashima cyane inzego zitandukanye zaje kubafasha guhinga ingano mu gace baturiye, gusa ashimangira ko kubona ifumbire y’imborera bibagora cyane, ibitekerezo by’icyakorwa ngo bazarusheho kubona umusaruro.
Agira ati: ”Ingano hano kuri site ya Muyumbu twari tuzikeneye cyane, ariko nubwo tubashije gutera, muzadufashe kwegerezwa ifumbire y’imborera cyangwa mutwigishe uburyo batubura iyo fumbire no kuba mwatwegereza ibikumba byo kororeramo inka tujye duhinga na zo zitanga ifumbire nta kibazo.”
Undi witwa Tumwekasi Claudine utuye muri uyu murenge, avuga ko kubona imbuto y’ingano bahawe bizabafasha kwikura mu bukene, gusa ko hagikenewe kwegerezwa ifumbire kuko aho bayikura bibasaba gukora urugendo rurerure kandi rwiganjemo no kuzamuka imisozi.
Ati: ”Biratugora cyane kujya kuzana ifumbire y’imborera uyikuye hasi muri Rushaki, kuzamuka imisozi irenga itanu ku muhinzi ntabwo biba bitworoheye na gato, ndetse nibinashoboka bazatwegereze ibidamu byo kubikamo amazi tuzajya twuhira ingano mu gihe izuba ryabaye ari ryinshi.”
Umuyobozi w’Akarere ka Gicumbi, Ndayambaje Felix asaba abaturage kurushaho kumenya ko mu gihe ubuyobozi bwatekereje kubegereza imbuto yo guhinga ingano, na bo basabwa kuzirikana ko nibamara gusarura bazabika imbuto yazo kuko izifashishwa mu gihe kizakurikiraho.
REBA YouTube Channel UMUSEKE TV video nziza nk’iyi. UKORA LIKE SHARE na COMMENT
Agira ati: ”Ibyifuzo by’umuturage biza ku isonga, icyo dukeneye ni uko mwihaza mu biribwa, ikibazo cy’ifumbire mu igenamigambi ry’Akarere tugomba kubitekerezaho, ariko namwe mumenye kubika imbuto no gukoresha inyongeramusaruro neza.”
Uyu muyobozi yongeyeho ko abavuga ko kubona imbuto bikiri ikibazo, Akarere kari gukorana n’ikigo cy’ubuhinzi n’ubworozi RAB, kuko hari imbuto zatubuwe nubwo hagitegerejwe ko zihabwa ceritifica yemeza ko zujuje ubuziranenge.
Ati ”Imbuto na zo turi gukorana na RAB, hari imbuto zatubuwe zigitegereje kubonerwa Certificate, gusa igisubizo kiri kuri bose, kuko hari n’aba Agro-dealers (abacuruza inyongeramusaruro) mu Mirenge itandukanye bashinzwe kwegereza abaturage imbuto ku giciro cyo hasi.”
Ubuso bwateweho ingano bugera kuri hagetari 30, gusa hagamijwe no gutera ibigori kuri hegitari 20 zikuzura zaciweho amaterasse y’indinganire ku bufatanye na Fonerwa ibinyujije mu mushinga wa Green Gicumbi, kugira harebwe ko abaturage barushaho kwihaza mu biribwa.
Evence Ngirabatware / Umuseke.rw/Gicumbi


text:
Inyandiko iri hasi aha ni iya Nsabimana Evariste. Irasesengura, ku buryo buhanitse, incike y’ishyaka. Ifite amapagi 13. Tubashishikarije kuyisoma yose uko yakabaye. Irimo ireme n’amasomo byafasha benshi muri twe. Dore agace gato twabahitiyemo.
1. Gucika
Ngo ibijya gucika bica amarenga! Amashyaka avuka mu Rwanda mu nkubili ya Revolisiyo yo mu 1959, yavukanye Ubwiko abuminjiliyemo ubwenge bw’Abanyrwanda u Rwanda rwuzuramo ibico maze ibintu biracika ibindi biradogera !
Yavukanye Ubukenya, agenda akenyuka ruhongohongo kugeza ubwo hasigaye rimwe ry’Intungarutoki. Mwibuke rero ko inkingi imwe itagera inzu.
Limwe reo ryaratanganitse, rirasanya ndetse ririyasira ryigarurira u Rwanda.
Ryumva ko nta rindi; riba ikinege muri urwo rwego u Rwanda ruba ruragumbashye, ruba Ingumba. Andi mashyaka ntiyagwingiye gusa yaragwengeye, aragwangara na bene yo rurabokama ; ntiyabaye incike gusa yabaye incibwa kuko ntaho yari agihagaze.
Umuntu yakwumva rero ko ba nyirayo babaye ba Mbuzamamenero, no kurya iminwa ntibyari bikibashokoye, basigara batunzwe no guhekenya amenyo.
Kandi uhekenya amenyo ntaba ayahekenyera Nyirukumubangamira gusa ahubwo burya ni we aba ahekenya. Ku Munsi wa Simusiga akamumira bunguri.
Abadahekenye amenyo kuko bumvaga batabangamiwe bari ahabo nka rwa Ruheri. Nta n’ubwo biriwe baruca ngo barumire kuko urwabo rusanzwe mu nda niho ndaro yarwo. Nguwo umuvumo wavumbukanye n’Amashyaka; aho gutekereza cyane ngo batobore batikure ijambo, bahitamo Guha amashyi Nyirurwanda.
Twumve gusa ko rimwe na rimwe muri ayo mashyi haba havanzemo Inshyi ; mu Mpundu harimo Induru naho mu Masengesho ahanini huzuyemo Guhinza.
Ngurwo urupfu rw’u Rwanda! Ukuboko kumwe kurya bihora
Ngo ntawe utira uwo batongana ! Ubundi uwo mutongana ni uwawe !
Ishyaka rero ritagira andi biva inda imwe riba aho nta kwa gutongana maze bikariviramo kwitonganya. Byanze bikunze muri rimwe hiremamo menshi, aho kubyara intonganya hakavukamo amahari agenda akagusha ku Mahano.
Hikubitamo Ubutoni buturanye n’Ubutiriganya bigahita bivumbura Ubwindura ; bwandura kurusha Macinya. Bishya rero bishyira kugagara, n’uko umugogo w’ishyaka ukagarama. Nguko gucika kw’ishyaka ariko akenshi ntibicira aho kuko bishobora no kubyara kwicuza.
2. Kwica
Ishyaka ni ryo ryica ariko ntiricika gusa kuko iyo ryikunkumura ntiribura gukumbanya abaryo. Hari n’ubwo rirarira nk’umunyamutwe rigatwara ingenzi ziba zigendera hafi aho .Uretse ko n’ubusanzwe aho Inzovu zirwaniye ibyatsi biruma.
Gucika byo kuba incike;ari byo kubyara umwe ; udakurikira ntakurikirwe kandi bisa n’umwaku mu muco wa Kinyarwanda byabaye umurage mu mashyaka uko yagiye asimburana ku Ngoma.
Uwo muco wa Nyakamwe mu Ngoma waje gutaha mu Ngoro ukahaba akaramata none ukaba uzirambanyije zose wabanje mu Ishyaka lyimakaje Ubugumba kandi kubyara kwaryo bitagombye no kuragurizwa. Abana baryo bariho ndetse bakagira n’izina libakwiye litabatandukanya n’abandi kuko bose bitwa Abarwanashyaka.
Kuki havamo umwe rukumbi akaba Ntambahagali, akaba imbere n’inyuma, iburyo n’ibumoso maze yategeka hakabura utigatiga !
Kuki ugeze ku isonga ry’Ishyaka agasimbizwa ku isonga ry’Igihugu, Inteko ya mbere atayizibukira kandi abaziba icyuho batabuze ?
Aho se mama ntiyaba yaravukanye imbuto ? N’uwavukanaga imbuto mu gihe cyabyo, iyo yimaga Abiru bahitaga bashimikira, bakaraguriza ubwoko buzavamo umugore uzabyara umwana wo gusimbura se.
Ndetse umwana w’umwami uganje barabanaga kuko yagendaga agera ikirenge mu cya se ! Maze umunsi byabaye mahwi umwami akabona gutanga ; agaha umuhungu we na we akima. Twumve aho hantu, aho si aho gushakirwa inzira nzima ?
Aho muri Repubulika ntihabuze Abiru b’igihugu ngo basimbure abiru b’ingoma ? Habuze Abiru habura n’Abere babereye kuboneza ingingo z’Inkamatabugingo bagira ngo bazakure umugiga mu Rwanda.
Ngo mu ngazo y’Ishyaka haganje ba Nikozitamba baba basa. Harya ngo Basabose ni umwana w’Umwanyanda ? Urwo rujijo rutaramyemo injiji ni rwo rwajunjuye u Rwanda ! Intekerezo y’intungarutoki ikata inkoni za Nkomamashyi ; gutekereza bihinduka gusobanya aho kugira ngo bibe umusoto w’Ingengarwanda.
Soma umwandiko wose : Incike_Nsabimana


text:
Umupfakazi Mariam wiciwe umugabo we azira ubukristo, yagumanye ukwizera
Yanditswe na: Ubwanditsi2021-07-14 08:19:35
Buri minota 5 umukristo umwe ku isi yicwa azize kwizera kwe. Tekereza kubona umugabo wawe, umuvandiwe wawe cyangwa se papa wawe, yishwe n’umutwe w’abahezanguni kubwo kwizera kwabo(Ubukristo)! Ese wakomeza uhagaze mu kwizera? Ibi nibyo byabaye ku miryango myinshi ubwo umutwe ugendera ku matwara akaze ya kisiramu, Islamic state (ISIS) wicaga abakristo 21 b’abanya Egypt.
Mu 2015 ISIS yahinduye Mariam Farhad umupfakazi, kubera ko yishe umugabo we aciwe umutwe n’abasirikare azira ko ari umukristo no guhamya ukwizera kwe. Nubwo bimeze bityo ariko uyu mudamu yavuze ko bashikamye mu kwizera kwabo kandi ko biteguye kubabarira abo bicanyi. Mariam Farhad ati” Natewe ishema n’uko umugabo wanjye yahagaze kigabo agashikama mu kwizera kwe, akareka kwihakana Yesu agapfana ukwizera”
Icyo gikorwa cy’ubutwari bwo guhamya Yesu cyabereye mu birometero 150 mu majyaruguru y’umurwa mukura Cairo, mu gace kitwa El our. Abaturage bahongaho bavuze ko baha agaciro igitambo cy’abantu 21 bishwe bazira guhamya Kristo Yesu ndetse no kwizera kwabo. Amafoto y’izi ntwari zo kwizera yamanitswe mu rusengero rwa Sanctuary of Virgin Mary Church, ngo bazahore bibukwa.
Uwo mubyeyi wo mu kigero cy’imyaka 23 yavuze ko yamenye urupfu rw’umugabo we abibonye kuri televiziyo. Ati” Twabanjje kubabara cyane mu minsi 2 ya mbere, mbere ntitwari twakabimenya ariko ubwo twabonaga amashusho yabo barimo gutakira Yesu, twumvise tuguwe neza!” kuba abo bizera barapfuye bizeye Yesu nibyo bituma abasigaye bo mu miryango yabo bahamya ko bafite umunezero, batagira agahinda. Eo umuvandimwe wa Samuel wiciwe muri abo, yavuze ko buri gihe bahoraga babasengera kugira ngo Imana ibashikamishe mu kwizera kwabo(Kristo Yesu).
Ati“Twashimishijwe n’ibyo bavugaga muri ariye mashusho, ngo “Yesu Kristo yatugiriye imbabazi” Ubwo twababonaga bicwa bazira ko ari abakristo, twumvise tuguwe neza kubera ko ari abana b’Imana kandi yabijyaniye. Ubu umudamu wa Samuel abayeho nta mugabo kandi n’abana ni imfubyi, ariko uwo muryango watangarije CBN News dukesha iyi nkuru ko bakomeye mu kwizera kandi bababariye Abajihadi banasengera kandi abagendera ku matwara akazi y’idini ya Islam, Islamic state(ISIS) basaba Imana ko yafungura imtima yabo bakamenya ukuri. Ikindi kandi bakamenya ko ibyo bakora ari ibyaha. Ati" ibyo rero twabikoze kubera ko Yesu yadusabye kubabarira buri cyaha cyose. Natwe twarabababariye kandi twizeye ko bazamenya Kristo Yesu."
Mariam aterwa ingabo mu bitugu no kubona hirya no hino ku isi hari abakomeza gushyigikira uburenganzira bwabo bwo guharanira ko ubukristo bwemerwa muri ibyo bihugu bitoteza abakristo. Ati“ Dushimishijwe n’ukuntu badukunda, uburyo tutari tunabikwiriye”. Mariam kandi yageneye ubutumwa abatotezwa na Islamic state hirya no hino ku isi bazira ukwizera kwabo agira ati” Mwirira cyangwa ngo mubabare Imana izadushyigikira twese, kandi izuzuza amasezerano yayo kuko niyo Se w’imfubyi kandi akaba umugabo w’abapfakazi”.


text:
Mperutse guhura n’abahamya ba Yehova, ba bandi bagenda ari babiri babiri bamamaza ubwami bw’Imana yabo kuri iyi si.Mugenzi wanjye twari kumwe arabakurikirana nk’uwatwawe n’inyigisho z’akataraboneka,dore ko amadini muri kino gihugu amaze kuba isoko n’uburo.
Uwo munsi ni bwo numvise icyo ubuzima bwe buhatse. Ibiganiro byari bikarishye. Buri ruhande rwakajije imitana. Abo bigisha bagaragazaga ukuntu ibihugu birimo ibibazo ari ibyahigitse ubwami. Ngo ni yo mpamvu ubw’Imana bugomba kuva mu ijuru bukagaruka ku isi.
Shyirakera wanjye ntiyagaragaza ko atabishyigikiye. Ati « Kuva nkiri muto nakuze nshaka Imana, ariko kugeza ubu sindayibona.Yaranyihishe pe!Mwebwe se mwarayibonye ngo muyinyereke?«
Abakozi b’Imana batangira kurebanaho. Mu gihe bagishidikanya, ababwira ko ari umuyoboke wa Satani kandi ko kuva yamukingurira amarembo ari nta kintu abuze. Ngo ibyo biramuhagurutsa bikamujyana i Bujumbura gusengerayo. Ngo afite icyizere ko no mu Rwanda batazatinda kuhabona icyicaro, kuko bahaguruka i Kigali buzuye Kwasteri.
Abandi na bo bati « Reka reka reka, ibyo si iby’i Rwanda. N’ubwo Abakurambere bacu bemeraga Rurema, Rugira, Rugaba na Ruremankwashi, ntaho yari ihuriye na Satani. Nta muyobozi wakwemera ibyo, kabone n’iyo yaba atemera Imana y’abazungu. »
Abayobozi bagize neza
Ni iby’agaciro kuba mu Rwanda bataremereye amadini asenga Satani ko akorera mu gihugu cyacu. Ariko se bizamara kabiri niba yashoboraga kuhabona abayoboke? Birakwiye kwibaza n’iki kibazo:Byaba biterwa n’iki ngo abantu bagere aho bemera Satani?
Abashishoza basanga ubwinshi bw’amadini bushobora kuba ikimenyetso cy’ibibazo sosiyete cyangwa igihugu gifite. Biba byerekana ko nta rwego ruba rugishoboye gutanga ibisubizo bifatika. Abantu bagapfunda imitwe aho babonye nk’abahiriye mu nzu. None se abo ubukene bwugarije, babonye aho basenga bakabukira, ntibajyayo?
Kwa Satani nta mukene uhaba!
Kuri iyi tariki ya 30 Mata 2016 ni isabukuru y’imyaka 50 Kiliziya ya Satani(Eglise de Satan) imaze ishinzwe muri Amerika. Inyigisho n’ingenamitekerereze byayo biri muri Bibiliya ya Satani(La Bible satanique)yanditswe na fondateri w’iryo dini, Bwana Anton Szandor Lavey.
Icyabimuteye ni ukubona ukuntu inyigisho zo mu madini asanzwe zitsikamira muntu zikamubuza amahwemo. Yari afite inkomoko y’Abayahudi(batojwe gukomera ku Mategeko y’Imana)aniga muri Univerisite z’abakirisitu. Ni ho yahereye ategura inyigisho ze ko Satani ntaho ahuriye n’Imana ibuza abantu ibyo umutima ushaka kandi bafitiye ubushobozi.
Yakitwa iya Satani cyangwa Lusifero, abo muri ayo madini bemera ko nta Mana ibaho yaheza abantu mu bukene ngo ibe ikitwa Imana ikiza. Aho ubukene bwiyongera cyangwa bugahindura isura(mu rubyiruko no mu bana b’inzererezi!), bararye bari menge kuko abavugusi b’imiti barekereje. Kandi igisubizo cyabo kiroroshye:Niba Imana yarihishe, kwa Satani imiryango irakinguye.
By Bumbakare Frédéric/Kacyiru-Kigali


text:
Pasiter Papane Bulwane wo muri Afurika y’Epfo uri mu bakomeye ku mugabane wa Afurika, yakoreye mu Rwanda igitaramo cy’imbaturumagabo yafatiyemo amashusho y’indirimbo ze zigaragara kuri album ye yitegura gushyira hanze.
Iki gitaramo cyiswe ‘Gospel Is My Life Live Recording’ cyabaye kuri iki cyumweru tariki 21 Nyakanga, kibera ku rusengero rwa Christian Life Assembly (CLA) i Nyarutarama mu Mujyi wa Kigali. Cyaranzwe n'ubwitabire butari ku rwego rwo hejuru (hari abantu nka 300 mu gihe CLA yakira abarenga 2000), gusa bacye bakitabiriye bahagiriye umunezero udasanzwe. Mu buryo butunguranye, itangazamakuru ryabujijwe gufata amashusho.
Iki gitaramo Pastor Papane yakoze yagihurijemo abaramyi n’amatsinda azwi mu murimo wo kuramya no guhimbaza Imana. Indirimbo ze yaririmbye yazifashijwe mu muririmbire n’itsinda ry’abasore batatu n’abakobwa batandatu b’abanyarwanda, yanyuzwe n’ubuhanga bwabo mu miririmbire asezeranya ko aho azakandagiza ikirenge hose azaba ari kumwe nabo. Yagize ati “Aba bana ni abanyu. Nafashe umwanzuro w’uko aho nzajya hose nzaba ndi kumwe nabo. Mu cyumweru gitaha tuzaba turi i Rubavu (uburyo yabivuzemo birasekeje) n’ahandi.”
Pastor Papane mu gitaramo cy'uburyohe yakoreye i Kigali
Iki gitaramo cyatangiye gitinze dore ko abafashije Papane gutegura bari bavuze ko kizatangira saa cyenda n’igice ariko umurishyo wa mbere wavugijwe saa kumi n’imwe’. Muri iki gitaramo Pastor Papane yari ari kumwe na Alarm Ministries, Papi Clever, Healing worship team, Ada Bisabo Claudine, Team na Gisubizo Ministries.
Healing Worship Team ni yo yabanje ku ruhimbi:
Healing Worship igizwe n’abasore n’inkumi niyo yabimburiye abandi batumiwe muri iki gitaramo kuririmba. Ni itsinda rifite amateka akomeye mu muziki wo kuramya no guhimbaza Imana, ryisanga kenshi ku mapuro zamamaza ibitaramo hashingiwe ku buhanga bwabo mu miririmbire.
Imbere y’abitabiriye iki gitaramo bashimye ko Imana yabarinze ikabageza ku ruhimbi rwo kuyiramirizaho. Baririmbye nyinshi mu ndirimbo zabo zakunzwe zatumye bakurirwa ingofero, bakomerwa amashyi. Baririmbye indirimbo nka “Twiyambure”, “Sinabona amagambo” n’izindi nyinshi zafashije bake bari mu rusengero gutangira kwinjira mu mwuka.
Papi Clever yabisikanye na Healing worship team ahesha umugisha ubwoko bw’Imana
Papi Clever ni umwe mu banyempano mu muziki wo kuramya no guhimbaza Imana. Yabisikanye na Healing worship team yifashishije itsinda ry’abacuranzi ahesha benshi umugisha. Yaririmbye nyinshi mu ndirimbo ze anicurangira akoresheje gitari.
Uyu musore ni umwe mu bahanzi bigaragaje mu gisekuru gishya. Yahereye ku ndirimbo ye yise “Impamvu z’ibifatika” aherutse gushyira hanze, akomereza ku ndirimbo yise “Amakuru y’Umurwa”, “Icyampa ukanyikorera” n’izindi ndirimbo zo mu gitabo zanyuze benshi bitabiriye igitaramo.
Yavuye ku ruhimbi akomerwa amashyi n’abanyuzwe n’inganzo ye. Papi Clever asanzwe afite indirimbo zamufashije kumenyekana birushijeho nka “Narakwiboneye”, “Ahari Kuriria” n’izindi nyinshi.
Gisubizo Ministries, itsinda ryigaragaje mu muziki wo kuramya ryahawe ikaze ku rubyiniro:
Gisubizo Ministries ni itsinda rikotanira kugera ku gasongero k’amatsinda akomeye mu kuramya no guhimbaza Imana. Umuziki w’irangira usemburwa n’ibizongamubiri by’ubutumwa bw’ishimwe banyujije mu ndirimbo zabo byakoze benshi ku mutima.
Ni itsinda rigizwe n’abazi kuramya koko! Bararirimba ibyuya bigashoka bakabyinira Imana bigatinda. Baririmbye indirimbo bise “Shimwa yesu”, ‘Nguwe neza ndatuje’ yaririmbye na benshi bari muri iki gitaramo ‘Ogopeni mungu’ iri mu rurimi rw’Igiswahili n’izindi zatumye bavugurizwa akururu k’ibyishimo.
Alarm Ministries yamamaye mu ndirimbo zo kuramya no guhimbaza Imana yigaragaje:
Iri tsinda ryeretswe urukundo rwinshi muri iki gitaramo hashingiwe ku buhanga bagaragaraje mu kuririmba. Bisanzuye mu kubyinira Imana bajyanishaga no gusaba abitabiriye igitaramo gufatanya nabo.
Baririmbye indirimbo “Umwaka w’imbabazi’ iri mu zamenyekanye cyane ibintu bihindura isura. Ni indirimbo bateye bakirizwa n’abari bitabiriye igitaramo. Iri tsinda kuri ubu rigizwe n’abantu barenga ijana rimaze imyaka isaga 20 mu ivugabutumwa ryomoye imitima ya benshi.
Iri tsinda rifite indirimbo zabahaye igikundiro nka “Hejuru y’Amujuru”, Mwami Mama” n’izindi zituma batumirwa mu birori n’ibitaramo bikomeye byo guha ikuzo Imana.
Papane i Kigali mu gitaramo cy'amateka mashya yandikishijwe....
Ada Bisabo Claudine watumiye umwaka ushize Papane i Kigali ni we wamwakiriye ku ruhimbi:
Umuhanzikazi mu ndirimbo zo kuramya no guhimbaza Ada Bisabo Claudine [ABC] umwaka ushize yari yatumiye Pasiteri Papane mu gitaramo cyabereye muri Kigali Serena Hotel.
Muri icyo gitaramo Papane yanyuzwe n’uburyo abanyarwanda baramya Imana, yiyemeza kugaruka i Kigali. Mu kumwakira Ada Bisabo yateye indirimbo “Ai Mana y’ukuri’ yaririmbye amatara azimije.
Papane yageze ku ruhimbi yambaye umupira w’ibara ry’umweru wamamaza igitaramo cye i Kigali. Yakiriwe mu buryo bw’ikirenga, avuga ko ‘Imana igiye kugeza Kigali rundi rwego’, abwira abari mu gitaramo ko ‘Ibyo satani yabavuzeho Imana igiye kubikuraho’.
Papane yaririmbye abifatanya n’ivugabutumwa. Indirimbo ze zifashishwa igihe kinini mu nsengero zitandukanye zo mu Rwanda. Ni umwe mu bahanzi bo muri Afurika y’Epfo bagize umugisha indirimbo ze ziri mu ‘Kizulu’ zishyirwa mu Kinyarwanda byorohera benshi kuziririmba.
Yabwiye abari mu gitaramo ko bakwiye guha ubuturo Umwuka Wera. Yahereye ku ndirimbo “Luthando”, “Mwamba”, yaziririmbye akoresha imbaraga nyinshi ku rubyiniro, akanyuzamo akabyina, akamanuka ku ruhimbi agafatanya n’abitabiriye igitaramo kubyina, akicara ku ruhimbi agaha umwanya abakiri bato kuririmba.
Mbere y’uko Papane w’imyaka 37 aririmba indirimbo “Calvary” yashyizwe mu Kinyarwanda bigasobanura “Yesu yitanze i Kaluvari” yabajije abitabiriye igitaramo niba bashaka ko aririmba mu Kinyarwanda bose bahanika amajwi bamubwira ko banyurwa no kumva aririmba Ikinyarwanda.
Iyi ndirimbo ibyinitse yatewe n’umunyempano Nicky Nicole wagaragaje ubuhanga bwe mu miririmbire. Yahanitse ijwi avangamo Icyongereza, Ikizulu n’Ikinyarwanda afasha abitabiriye igitaramo guhembuka.
Ubwo Papane yari ageze ku ndirimbo yise “Be alright” yahaye umwanya abamufashije mu miririmbire bagizwe n’abantu icyenda. Ni abakobwa batandatu n’abahungu batatu. Bamwe muri bo bahawe indangururamajwi maze bigaragaza mu miririmbire idasobanya, buri wese aririmba mu ijwi rye binyura benshi.
Iyi ndirimbo “Be alright” niyo yatangiyeho isezerano ry’uko aho azajya hose azakomeza kwifashisha mu miririmbire iri tsinda. Yaririmbye kandi indirimbo “Modimo”. Mu gusoza yafatanyije na Alarm Ministries, Healing Worship Team na Gisubizo Ministries baririmba indirimbo “Wahambanati” yishimiwe bikomeye.
Umurishyo wa nyuma w’iki gitaramo wavugijwe saa mbili n’igice z’ijoro. Papane yabwiye INYARWANDA, ko yishimiye by’ikirenga kongera kwakiranwa ubwuzu n’abanya-Kigali yizeza ko n’i Rubavu Imana izamufasha guhembura imitima y’ubwoko bwayo.
Yagize ati “Ndishimiye bitavugwa! Uko twabiteguye niko bigenze. Tuzongere guhurira i Rubavu mu gitaramo cya Adaba Bisabo.” Papane Bulwane wamamaye mu ndirimbo "Halempotsa", "Ndohamba" n'izindi zinyuranye ni umuhanzi w'umunya Africa y'Epfo wavutse mu mwaka wa 1982 avukira ahitwa Sebokeng. Yatangiye kuririmba akiri muto ku myaka 7 gusa. Yatangiye kuririmba ubwo yigaga mu mashuri abanza.
Nyuma yaho gato aba umuyobozi w'indirimbo muri Sunday school aho yaje kujya muri korari ikomeye yitwa Sedibeng Choir aza kuyivamo ajya muri Vaal Sound ndetse n'andi matsinda menshi. Umwihariko we ni ugushyushya igitaramo aho akunda kubyinana n'abitabiriye ibitaramo arimo ndetse akaba agira n'indirimbo zibyinitse akenshi zihuta.
Amafoto ya Papane n'baririmbyi be mu gitaramo yakoreye i Kigali:
Afatanyije n'abaririmbyi ba Alarm Ministries, Gisubizo Ministries na Healing bahesheje benshi umugisha
Yatanze isezerano ry'uko abaririmbyi bamufashije mu miririmbire azakomezanya nabo urugendo
Papane yagaragaje ubuhanga budasanzwe muri iki gitaramo
Nick Nicole umuhanzikazi ukizamuka yahawe amahirwe yo kuririmba imbere y'icyamamare Pastor Papane
Papane yaririmbye anabwiriza
Urukundo yeretswe i Kigali rwamucishije bugufi
Papane yatoranyije abaririmbyi icyenda
Papane uri mu bahanzi bakomeye muri Afrika y'Epfo yakoreye igitaramo gikomeye mu Rwanda
Abaririmbyi be bishimiwe mu buryo bukomeye
Amafoto ya Bishop Masengo Umushumba wa 4 Square Church wabwirije muri iki gitaramo
Bishop Dr Masengo Fidele ni we wabwirije ijambo ry'Imana
Amafoto ya Gisubizo Ministries ku ruhimbi
Gisubizo Ministries yahesheje umugisha abari muri iki gitaramo
Amafoto y'umuramyi Papi Claver
Chance wo muri Alarm Ministries
Ada Bisabo Claudine yaririmbye muri iki gitaramo
Gaby Kamanzi yanyuzwe n'ubuhanga mu muziki bwa Papane
Janvier Muhoza yari muri iki gitaramo
Ev Caleb akurikirana yitonze imigendekere y'iki gitaramo cya Papane
Nyuma y'igitaramo hafatwa amafoto y'urwibutso
PAPANE MU GITARAMO YAKOREYE I KIGALI
IJAMBO RY'IMANA RYIGISHIJWE NA BISHOP MASENGO
ALARM MINISTRIES BAHEMBUYE BENSHI MU GITARAMO
PAPY CLAVER YARIRIMBYE NYINSHI MU NDIRIMBO ZO MU GITABO
AMAFOTO: MUGUNGA EVODE-INYARWANDA ART STUDIO
VIDEO: NIYONKURU ERIC-INYARWANDA ART STUDIO


text:
Umuriro w’amashanyarazi wamufashe ku bw’impanuka ubwo yari agiye gucomeka imashini ibaza muri ako Gakiriro gaherereye mu Murenge wa Nyamabuye.
Umuyobozi w’Agakiriro ka Muhanga, Sibomana Sylvain, yavuze ko Habyarimana yafashwe n’amashanyarazi ahagana saa Sita z’amanywa ku wa 20 Nzeri 2021.
Amashanyarazi akimara kumufata yatatse bagerageza kuyakuraho ariko biranga kuko yari yamaze kumunegekaza, bihutira kumujyana ku Bitaro bya Kabgayi ariko ahagera yashizemo umwuka.
Ati “Yazize impanuka yihariye mu kazi kuko nta bibazo bindi by’umuriro byabagaho mu gakiriro. Nta mpanuka n’imwe nk’iyi yari yakabayeho kuva mu 2017 ubwo agakiriro katangiraga gukora.”
Yakomeje avuga ko urupfu rwa Habyarimana rwatunguranye kandi rwabahaye isomo ryo gushaka ubwishingizi ku bakozi n’ibikoresho kugira ngo uwagira impanuka, umuryango we ube wafashwa.
Habyarimana yari afite imyaka 51 y’amavuko, yasize umugore n’abana batatu. Yari atuye mu Mudugudu wa Gasharu mu Kagari ka Remera mu Murenge wa Nyamabuye.


text:
Ibitabo byambere bine byo mu isezerano rishya, n’ibitabo bigiye birimo amagambo yavuzwe n’Umwami Yesu Kristo we ubwe. Ayo magambo ubwayo ari sobantuye, ariko umuntu ntiyakwibagirwa kuyasoma ahereye imuzi kugirango abashe gusobantukirwa neza ibyo Umwami yavugaga.
Amwe muri ayo magambo:
Amwe mu magambo akomeye twasanga mu mirongo ya bibiliya ni amagambo yagiye avugwa n’Umwami Yesu Kristo.
Yohana 3:16 kuko Imana yakunze abari mw’isi cyane, byatumye itanga umwana wayo w’ikinege kugirango umwizera wese atarimbuka ahubwo ahabw’ubugingo buhoraho.
Yesu yaravuze ati:” ndi amazi y’ubugingo:
Yohana 4:13,14 Yesu aramusubiza ati:” umuntu wese unywa aya mazi, azongera kugira inyota: ariko unywa amazi nzamuha, ntazagira inyota rwose iteka ryose, ahubwo amazi nzamuha azamuhindukiramo isoko y’amazi adudubiza kugeza mu bugingo buhoraho.
Umwungeri mwiza:
Yohana 10:10, 11 Umujura ntazanwa n’ikindi keretse kwiba no kwica no kurimbura: ariko jyeweho nazanywe no kugira ngo zibone ubuhingo, ndetse ngo zibone bwinshi. Ni jye mwungeri mwiza, Umwungeri mwiza apfira inama ze.
Ubugingo buhoraho bw’inama zanjye:
Yohana 10:27-30 Intama zanjye zumva ijwi ryanjye, nanjye ndazizi kandi zirankurikira. Nziha ubugingo buhoraho, kandi ntizizarimbuka na hato iteka ryose, kandi nta uzazivuvunura mu kubuko kwanjye. Data wazimaye uruta bose, nta ubasha kuzivuvunura mu kuboko kwa Data. Jyewe na Data turi umwe.
Inzira, Ukuri , n’Ubugingo:
Yohana 14:6 Yesu aramubwira ati: ni njye nzira, n’ukuru, n’ubugingo , nta ujya kwa Data ntamujyanye.
Yesu ahamagarira bose kumukurikira
Mubanze mushake ubwami bw’Imana:
Matayo 6:33 Ahubwo mubanze mushake ubwami bw’Imana no gukiranuka kwayo, nibwo ibyo byose muzabyongererwa.
Musabe, Mushake, Mukomange:
Matayo 7:7,8 Musabe, muzahabwa, mushake muzabona, mukomange ku rugi muzakingurirwa. Kuko umuntu wese usaba ahabwa, ushatse abona, n’ukomanga arakingurirwa.
Yesu n’abana:
Matayo 19:14 Ariko Yesu arababwira ati:”Mureke abana, ntimubabuze kunsanga, kuko abameze batyo ubwami bwo mu ijuru ar’ubwabo.
Kwigarurira isi yose:
Mariko 8:34-37 Ahamagara abantu n’abigishwa be,arababwira ati:” umuntu n’ashaka kunkurikira, niyiyange yikorere umusaraba we, ankurikire, kuko ushaka kurengera ubugingo bwe” azabubura, kandi utita k’ubugingo bwe kubwanjye no kubw’ubutumwa bwiza azabukiza.
Kandi umuntu byamumarira iki gutunga ibintu byose byo mu isi, ni yakwe ubugingo bwe? Mbese umuntu yatanga iki ngo acungure ubugingo bwe?
Ahamagara abanyabyaha:
Luka 5:31,32 Yesu arababwira ati”: abazima sibo bakeneye umuvuzi, keretse abarwayi. Sinazanywe no guhamagara abakiranuka, keretse abanyabyaha ngo bihane.
Ibyo abamukurikira bagomba gukora
Mube umucyo mu isi:
Matayo 5:16 abe ariko umucyo wanyu ubonekera imbere y’abantu, kugira ngo babone imirimo yanyu myiza, bahereko bahimbaze So wo mu ijuru.
Mukunde abanzi banyu:
Matayo 5:43-44 Mwumvise ko byavuzwe ngo’ ukunde mugenzi wawe ,wange umwanzi wawe.’ Ariko jyeweho ndababwira nti’ Mukunde abanzi banyu, musabire ababarenganya
Mugirire abandi:
Matayo 7:12 Nuko ibyo mushaka ko abantu babagirira byose, mube ari ko mubagirira namwe, kuko ayo ari yo mategeko n’ibyahanuwe.
Itegeko rikomeye rya mbere: kunda Imana na mugenzi wawe
Matayo 22:37-40 na we aramusubiz’ati” Ukundishe Uwiteka, Imana yawe umutima wawe wose, n’ubugingo bwawe bwose n’ubwenge bwawe bwose.’ Iryo ni ryo tegeko rikomeye ry’imbere. N’irya kabiri rihwanye na ryo ngiri: Ukunde mugenzi wawe nk’uko wikunda. Muri ayo mategeko yombi ,amategeko yose n’ibyahanuwe ni yo yuririraho.
Ube ukorera abandi:
Mariko 10:45 kuko Umwana w’umuntu na we ataje gukorerwa, ahubwo yaje gukorera abandi, no gutangira ubugingo bwe kuba incungu ya benshi.
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
Inyigisho yo ku wa mbere w’icyumweru cya 23 Gisanzwe Umwaka C giharwe, Tariki ya 9/9/2019
Bavandimwe, Kristu Yezu akuzwe!
- Uyu munsi nimucyo turangamire Yezu Kristu Umukiza wacu. Nta gishobora kumutambamira mu butumwa bwe bwo kugira neza n’ubwo gukiza muntu Imana yaremye mu ishusho ryayo. Koko rero ni cyo cyamuzanye. Nk’uko tubihamya mu Ndangakwemera yacu, icyatumye amanuka mu ijuru ni twebwe abantu no kugira ngo dukire. N’ubwo abanzi be bagerageje kumutambamira ku buryo bwose, ariko ntibashoboye kubigeraho. Ni byo twumva mu Ivanjili y’uyu munsi.
- Yezu ari mu isengero ku munsi w’isabato. Arimo kwigisha iby’Ingoma y’Imana yaje rwagati mu bantu: Ingoma y’ubutabera, amahoro, impuhwe, imbabazi n’urukundo. Iyo Ngoma yifuje kuyishyikiriza ku buryo bw’umwihariko umuntu ufite ikiganza cyumiranye. Ariko Abigishamategeko n’Abafarizayi bafite umutima unangiye, ucumba urwango n’ubugome. Barimo kumugenzura “ngo barebe ko amukiza ku munsi w’isabato, maze babone icyo bamurega” (Lk 6, 7).
- Ariko icyo batazi, ni uko Yezu ari “We nganzo iganjemo icyitwa ubuhanga n’ubumenyi cyose” (Kol 2, 3), nk’uko tubyumva mu Isomo rya mbere ry’uyu munsi. Arabazi neza; azi n’ibitekerezo bibundikiye mu mutima wabo mubi. Ariko, ari amaso yabo yuje umunabi, ari ibyo bitekerezo byabo by’ubugome, nta na kimwe kimukanga. Ngo nuko abwira uwo muntu wari ufite ikiganza cyumiranye ati: “Haguruka, uhagarare hano hagati” (Lk 6, 8).
Urahirwa muvandimwe, wowe wumvise ijwi ry’Umutabazi. Haguruka wowe washenguwe n’agahinda n’ibikomere byo kwitwa uwamugaye. Hagarara wemye, kuko Nyagasani ari kumwe nawe. Aragukunda. Agufitiye umugambi mwiza. Aguhozaho indoro y’impuhwe n’urukundo. Iyo ndoro ya Nyagasani nikomeze ibirenge byawe bidandabirana n’amaboko yawe yahinamiranye!
- Yezu arifuza no gukiza Abigishamategeko n’Abafarizayi abereka ubujiji n’ubuyobe bwabo bwatumye bimika itegeko ry’isabato kugeza aho bibibagiza agaciro n’umukiro bya muntu. Ati: “Reka mbabaze: icyemewe ku munsi w’isabato ni ikihe? Ari ukugira neza, cyangwa ari ukugira nabi? Ari ugukiza umuntu, cyangwa se kumwica?” (Lk 6, 9). Ntacyo bashubije!
Bigishamategeko namwe Bafarizayi, ko mubuze ijambo? Rya jabo ryanyu riri he? Mwamazwe n’ipfunwe! Reka mubure icyo muvuga, kuko ku munsi w’isabato Nyagasani Yezu ashaka kugira neza, na ho mwe mugambiriye kugira nabi; arashaka gukiza, mwe muracura imigambi mibi yo kumwivugana! Nimwicuze, muhinduke! Kuko muri imbere y’Umugenga w’isabato (reba Lk 6, 5); kuko icyo Imana ishaka atari ibitambo, ahubwo ni impuhwe (reba Mt 9, 13); kuko isabato ari yo ibereyeho umuntu, atari umuntu ubereyeho isabato (reba Mk 2, 27). Niba kandi mudashaka kubyumva, reka We abibereke nibura mubibone.
- Nuko Yezu abwira umuntu wari ufite ikiganza cyumiranye, ati: “Rambura ikiganza cyawe”. Abigenza atyo, ikiganza cye giherako kirakira (Lk 6, 10).
Urahirwa muvandimwe, wowe wemeye ijambo ry’Umukiza. Aravuga byose bikaba. None dore ikiganza cyawe kirakize. Kirambure maze wakire ibyiza Nyagasani akuzaniye. Kiramburire abaza bakugana bose kugira ngo ubakirane yombi, ubahe amahoro. Kiramburire abakene n’abashonji bagutegeye ibiganza byabo kugira ngo ushyiremo imfashanyo bakeneye. Kirambure usangize abavandimwe bawe umugisha Nyagasani yaguhunze.
- Bavandimwe, uyu munsi dusabe Nyagasani Yezu guhindura imitima yacu, maze ayigire nk’uwe utuza kandi woroshya, wuje impuhwe, ineza, ubuntu n’urukundo. Natumare ubwoba butubuza gukora ikiri icyiza. Ariko se koko, kuki twanga gukora icyiza kubera gutinya amaso y’abantu, kubera gutinya za “baravuga iki, barabivugaho iki, barabitekerezaho iki, barabibona bate?” Ni kuki twihisha inyuma y’amategeko kugira ngo tubone uko twirengagiza itegeko risumba ayandi, ari ryo tegeko ry’urukundo? Ni ukubera iki ubugome, uburyarya, ubwikunde n’urwango biduhuma umutima n’amaso kugeza n’aho tutabona icyiza gikozwe na mugenzi wacu cyangwa icyiza kimukorewe?
- Nyagasani Yezu, We Rukundo rugera ku ndunduro, naharirwe ikuzo ubu n’iteka ryose. Amen.
Padiri Balthazar NTIVUGURUZWA
Diyosezi ya Kabgayi


text:
Mu 2018, Bosebabireba yahagaritswe mu itorero rya ADEPR azizwa ubusambanyi. Byabaye nyuma y’amakuru yamuvugwagaho y’ubusinzi no gutera abakobwa inda.
Abantu benshi batunguwe n’ibyavugwaga bitewe n’indirimbo Bosebabireba yari yaramenyekanyemo zo guhimbaza Imana ndetse n’imyitwarire ya gikirisitu yamurangaga.
Abantu bakomeje kuba mu rujijo kuko ntacyo yigeze abitangazaho ahubwo ahita ajya kuba muri Uganda. Mu bihe bitandukanye mu itangazamakuru hagiye haboneka abagore bagaragaza abana bavuga ko babyaranye nawe urujijo ruba rwinshi mu bantu.
Nyuma y’igihe kirekire uyu muhanzi atavuga ku byamuvugagwaho, mu kiganiro yagiranye na Iyobokamana Tv, yemeye ko ibyo yashinjwaga aribyo kandi ko yabisabiye imbabazi.
Yagize ati “Nta nduru ivugira ubusa ku gasozi, nta muntu uyobewe ko itorero rya ADEPR twigeze kugirana ibibazo bakampagarika, ntabwo bampagarikiye ubusa ntibandenganyije bampagarikiye ukuri.”
Yakomeje avuga ko ibyabaye byose yabitewe n’intege nke z’umubiri abandi bantu bose bahura nazo ariko ubu ari umukirisitu utakibarizwa mu byashize.
Yagize ati “Mu bintu byavuzwe byari byo ntabwo nahagarara imbere y’abantu ngo mvuge ngo ndi umwere, ndi umuntu kandi ntuye mu Isi kandi ibamo ikintu kiba mu kanwa k’abantu cyitwa satani. Nanjye ndi umuntu ngira intege nke ariko icyo nishimira ntabwo zamperanye.”
“Niba hari umuntu uvuga ngo Theo yararenganye baramwanga, buriya umwanzi wa mbere ni satani kandi ntangarize abantu ko niba icyo gihe ibyo byarabayeho uyu munsi ndi umukirisitu kandi wemewe.”
Muri iki kiganiro yavuze ko afite abana barindwi yabyaranye n’umugore we w’isezerano n’abandi bane yabyaye hanze.
Yagize ati “Njye umugore wanjye twambikanye impeta nanahemukiye, wihangana cyane kuko n’ubu turi kumwe dufitanye abana barindwi. Abana nemeye nzi umubare ni bane, babiri ba nyina baraje abandi ntibaje ariko na bo barahari wajya kubona na bo baraje.”
Bosebabireba yavuze ko ibi bintu byamuteje ibibazo bikomeye kuko n’ubu ahura na byo ariko kandi byamwigishije no kwihangana ndetse bimwereka inshuti z’ukuri.
Mu gusoza iki kiganiro uyu muhanzi yari yasazwe n’amarira yibutse ibihe bikomeye yanyuzemo biturutse ku byaha yigeze kugwamo, aboneraho gusaba abakunzi be bakomerekejwe na byo imbabazi.
Yagize ati “Umuntu byakomerereje ambabarire.”
Bosebabireba amaze imyaka irenga icumi akora indirimbo zihimbaza Imana, yamenyekanye mu zirimo Ikiza urubwa, Ingoma, Icyifuzo, Bugacya, Bosebabireba n’izindi.


text:
Janvier Muhoza, Diane, Aime, Gaby, Patient na Ben bahuriye mu ndirimbo ’Ndi neza’ bahuriye mu ndirimbo ’Ndi neza’-VIDEO
Yanditswe na: Ubwanditsi2021-07-11 15:26:08
Janvier Muhoza uzwi mu ndirimbo ’Izabikora’ yakunzwe bikomeye mu bihe byashize ndetse n’ubu, yashyize hanze amashusho y’indirimbo ’Ndi neza’ yakoranye n’abahanzi b’ibyamamare mu muziki wa Gospel ari bo Aime Uwimana, Patient Bizimana, Diane Nyirashimwe, Serugo Ben na Gaby Kamanzi.
Mu kiganiro na InyaRwanda.com, Janvier Muhoza yadutangarije ko iyi ndirimbo ye yasohotse mu buryo bw’amajwi mu mwaka wa 2016, ayitura nyakwigendera Rev Gapusi R.Jean afata nk’umubyeyi we mu mubiri no mu Mwuka, akaba ari indirimbo uyu mubyeyi yakundaga cyane. Yavuze ko yakomeje kubura umwanya wo gukora amashusho yayo, ubu akaba ari bwo Imana imushoboje kuyakora.
Yagize ati "Iyi ndirimbo twayikoze mu 2016 tuyitura Rev Gapusi R.Jean nafata nk’umubyeyi wanjye mu mubiri ndetse no mu Mwuka wari umaze kwitaba Imana kandi yarayikundaga cyane, ndetse yayiririmbye avuye muri ’coma’ nyuma aza kwitaba Imana. Rero nyuma yabwo naje kuba busy kubera amasomo yandi nagiyemo, ubu nibwo nari mpugutse tugakora Video yayo".
Janvier Muhoza hamwe na Nyakwigendera Rev Gapusi afata nk’umubyeyi we
Janvier Muhoza yasobanuye impamvu yashimye ko iyi ndirimbo isohoka mu buryo bw’amashusho mu mpera z’uyu mwaka wa 2020. Ati "Impamvu nashatse ko isohoka uyu mwaka ugiye gusoza ni uko mu by’ukuri uyu mwaka wapfuyemo abantu benshi. Ni mu buryo bwo kubwira abantu ko Yesu aduha amahoro ndetse akaturinda mu byago byose tukayishimiramo; kandi n’ubwo twapfa urupfu ruzatubera indamu".
Ku bijyanye n’impamvu ayisohoye mu gihe hirya no hino ku Isi bari kwizihiza Noheli, yagize ati "Ikibazo cyawe cya Noheli, mu by’ukuri sinayisohoye ngamije Noheli, gusa ntibitandukanye cyane kuko Yesu wavutse ni we twaririmbye ko aduha amahoro mu byago byose. Nkaba mboneyeho kwifuriza abakristo bose Noheli nziza bumva amakuru meza ya Yesu watuvukiye".
REBA HANO INDIRIMBO ’NDI NEZA’ YA JANVIER MUHOZA FT ALL STARS


text:
Kuva turi abana, iyo dushushanya ikirere ntabwo dushidikanya cyane ku ibara ry’izuba; hafi buri gihe turishushanya mu ibara ry’umuhondo.
Iyo dushaka ko riboneka cyane mu mabara, wenda twongeraho imirasire ya orange cyangwa umutuku.
Kandi iyo icyo dushushanya ari izuba rirasa cyangwa rirenga, akenshi izuba n’ikirere tubishushanya mu ibara rya orange cyangwa umutuku.
Nyamara, iyi nyenyeri umubumbe wacu uzungurukaho si umuhondo, si orange, yewe si umutuku.
Nk’ikintu cyose kimurika, iyi nyenyeri nini itunga urumuri mu isanzure ririmo amabara.
Kandi iyo urebye izuba ukoresheje ikinyampande cya prisme, ushobora kubona ko urumuri rw’izuba rwicamo; umutuku, orange, umuhondo, icyatsi kibisi, ubururu, umwura (violet) na indigo.
Mu yandi magambo, izuba ryaba rifite amabara nk’ay’umukororombya!
Mu by’ukuri, imikororombya nta kindi uretse urumuri rw’izuba runyuze mu bitonyanga by’amazi biri mu kirere biba bimeze nka prisme ntoya.
Gusa, mbere yo gutangira umukino wo gushushanya izuba rifite amabara menshi, ni byiza ko tubanza gusobanura ko iki gishushanyo nacyo kidasobanuye ko ari gutyo izuba risa.
Iyo urumuri rw’aya mabara yose avanze rurekuwe n’izuba, tubona urumuri rw’ibara rimwe, kandi muratangazwa no kumenya iryo ari ryo.
Murashaka ikimenyetso?
Nimurebe ibicu, iyo bimuritsweho n’izuba. Ntabwo biba ari umuhondo cyangwa bifite amabara menshi. Biba ari umweru, kuko ari ryo bara mu by’ukuri izuba rirekura.
Kuki turibona ari umuhondo?
Kuri buri hantu izuba riri kugeza imirasire, iyo mirasire iba ifite uburebure butandukanye.
Imiremire kurusha indi ni iy’ibara ry’umutuku. Iyo mirasire igenda yegerana yivanga… kuva ku miremire ya orange ijya mu muhondo, mu cyatsi kibisi, mu bururu, muri indigo kugeza mu mwura ari wo murasire mugufi.
Uduce tw’amabara agize imirasire migufi nitwo dukwirakwira cyane kurusha utw’imirasire miremire.
Ariko kuko urumuri rugenda mu kirere nta kirukoma imbere, nta kintu gishobora guhindura utwo duce tugize amarabara.
Kubera iyo mpamvu, iyo urebye izuba uri mu kirere, uduce tugize ayo mabara yose tugera icyarimwe ku gace k’ubwonko bwacu kitwa ‘visual cortex’ gashinzwe gutunganya ibyo tubona,maze tukabona ni urumuri rw’umweru.
Iryo niryo bara “ry’ukuri” ry’izuba.
Ku rundi ruhande, iyo imirasire y’izuba iciye mu kirere cy’isi yacu, uduce tugize umwuka duhindura ibigize imirasire migufi bigatuma imirasire miremire ariyo itugeraho mbere.
Ángel Molina umuhanga mu by’ikirere ati: “Atmosphere itangira igice gifite imbaraga kurusha ibindi cy’iyo mirasire, icyo ni ikigize imirasire migufi ya ultraviolet n’igice cy’ubururu.
“Nuko, mu gufata icyo gice cy’imirasire, twebwe ibyo tubona turi ku isi ni ibara rigana cyane cyane ku muhondo.”
None kuki tubona izuba rijya kuba umuhondo aho kuribona muri ya mabara y’imirasire miremire y’umutuku na orange?
Umuhanga mu by’ikirere Gonzalo Tancredi wo muri Université de la République muri Uruguay, yabwiye BBC Mundo ko mu gutangira/guhagarika kubera mu kirere ahanini amabara y’imirasire migufi kuva ku mwura kugera ku cyatsi kubisi asigara, igikomeza hagati mu kirere ari umuhondo.
Izuba ry’icyatsi ?
Tancredi asobanura kandi impamvu imbuga nyinshi kuri internet zivuga ko izuba mu by’ukuri ari icyatsi kibisi.
Ati: “Iyo ukoze ishusho y’aho imirasire y’izuba iva ikagera (solar spectrum), iboneka nk’umusozi kandi ku gasongero kawo haba hari agace k’icyatsi.”
Mu yandi magambo, kuko amaso ya muntu atabasha gutandukanya amabara y’imirasire y’izuba, iyo uyirebesheje ibikoresho byabugenewe, ubona ko imirasire y’icyatsi ari yo yiganje.
Ibyo bifasha gusobanura impamvu ku isi tubona izuba ari umuhondo, nk’uko uyu muhanga abisobanura.
Ati: “Iyo ukuyeho igice cy’ubururu n’igice cy’imirasire migufi kuri uwo musozi, agasongero gasigara ari umuhondo.”
None ko iyo rirenga riba ritukura?
Ubu tumaze kumenya impamvu tubona izuba ari umuhondo, nubwo rirekura urumuri rwera. Ariko se ni kuki rihindura ibara iyo rirasa mu gitondo n’iyo rirenga nimugoroba?
Uwabonye wese izuba rirasa n’iyo rirenga abona amabara atangaje iyi nyenyeri iba irekura, ahindura ikirere mo orange n’umutuku.
Nanone, ni amabara aboneka gutyo kubera guhura kw’imirasire y’izuba n’ibiri mu kirere cy’isi yacu.
Mu kuri, iyo rirasa cyangwa rirenga, izuba riba riri ku mpera (horizon) bityo imirasire yaryo ikanyura mu duce (molécules) twinshi tw’ikirere, ku buryo gutangira/guhagarika imirasire y’ubururu biba ifite imbaraga.
Ubwo buryo bwo “gusiga” ikirere cyacu amabara atandukanye bitewe n’aho izuba riri ugereranyije n’isi byahawe izina rya: Rayleigh scattering.
Mu buryo bugaragara neza kuri benshi mu gitondo kare no kuri ‘kiberinka’ (rirenga), niho haboneka imirasire miremire kurusha iyindi; umutuku na orange.
Twizeye ko iyi nkuru ibafashije kugira icyo mumenya kuri iyi nyenyeri yacu itangaje.
Birumvikana ko tutasoza tutabibukije ko ari bibi cyane kurebesha amaso yanyu mu zuba, yewe no gukoresha indebakure nka télescope na jumelles, kuko bitera ibibazo bikomeye ku maso byavamo n’ubuhumbyi.
Src: BBC


text:
[wptab name=’Isomo: Abanyaroma 6′]
Isomo ryo mu ibaruwa Pawulo intumwa yandikiye Abanyaroma 6,12-18
Bavandimwe, icyaha rero nticyongere kugenga umubiri wanyu uzapfa ngo gitume mwumvira irari ryawo. Kandi imibiri yanyu ntimukayegurire icyaha ngo ibe intwaro z’ukugira nabi, ahubwo nimugandukire Imana nk’abazima bavuye mu bapfu, imibiri yanyu muyegurire Imana ibe intwaro z’ubutungane. Koko rero icyaha ntikikibafiteho ububasha, kuko mutakigengwa n’amategeko, ahubwo mugengwa n’ineza. Bite rero? Tuzacumure se ngo aha ntitukigengwa n’amategeko, tugengwa n’ineza? Oya ntibikabe! Mbese ntimuzi ko uwo mwiyeguriye mukamubera abagaragu bamwumvira, muba mumubereye koko abagaragu bagomba kumwumvira, cyaba icyaha gishyira urupfu, kwaba ukumvira gutanga ubutungane? Imana ishimwe kuko mwahoze muri abagaragu b’icyaha none mukaba mwarayobotse mubikuye ku mutima inyigisho mwaragijwe. Mwarokowe ubucakara bw’icyaha, muhinduka abagaragu b’ubutungane. [/wptab]
[wptab name=’Zaburi ya 123 (124)’]
Zaburi ya 123 (124), 2-3, 4-5, 7
Iyo Uhoraho ataturengera,
igihe abantu bari baduhagurukiye,
baba baratumize bunguri
mu mugurumano w’uburakari bwabo.
Ubwo ngubwo amazi aba yaraturenzeho,
umugezi uhurura uba waraduhitanye;
ubwo ngubwo amazi asuma,
aba yaraturenze hejuru!
Twararusimbutse nk’inyoni
ivuye mu mutego w’umuhigi;
umutego waracitse, turarusimbuka!
[/wptab]
[end_wptabset]